[{"text_idx": "#000000", "text": "Ivari Padar: riigi koomale to\u0303mbamine ka\u0308ib maainimeste arvel"}, {"text_idx": "#000002", "text": "Elame suurte paradokside ajal. U\u0308hiskonnal on veskikivina kaelas pandeemia ja sellest tingitud kannatused, samas kuuleme pidevalt uudiseid majandusbuumist ja teatud sektorites toimuvatest palgato\u0303usudest."}, {"text_idx": "#000003", "text": "Hoogsa majanduskasvu toel kosuvad ka riigitulud. Teisalt tunnevad va\u0308ga paljud inimesed omal nahal, kuidas nende toimetulek on hinnato\u0303usude ja eriti elektri kallinemise to\u0303ttu halvenenud. Neid, kelle sissetulekud on sisuliselt va\u0308henenud, ei aita kuidagi teadmine, et nii uute autode kui ka kinnisvara ostmine ka\u0308ib ta\u0308istuuridel. Ebavo\u0303rdsust ja suhtelist vaesust on Eestis selgelt rohkem kui kaks-kolm aastat tagasi."}, {"text_idx": "#000004", "text": "Ei saa o\u0308elda, et valitsus ebavo\u0303rdsuse leevendamisega u\u0308ldse ei tegele. Loodetavasti o\u0303nnestub jaanuaris to\u0308o\u0308le saada energiakulude hu\u0308vitamise uus su\u0308steem, mis vo\u0303imaldab inimestele toetust maksta, ka tagasiulatuvalt. Rahandusministeeriumi hinnangul peaks sellest meetmest abi saama ligi 70 000 inimest."}, {"text_idx": "#000006", "text": "Ku\u0308sisin siseminister Kristian Jaanilt novembri lo\u0303pus riigikogus, et mis ta\u0308psemalt 1. jaanuaril juhtuma hakkab, aga ministri vastus ja\u0308i ha\u0308maraks. Tegelikkuses hakkab tuleval aastal just va\u0308ljaspool suuremaid linnu turvalisus va\u0308henema. Politseile peale sunnitud protsendika\u0308rbe toob lisaks kaasa selle, et veelgi va\u0308heneb politsei vo\u0303imekus uurida va\u0308iksemaid kuritegusid."}, {"text_idx": "#000007", "text": "Kui politseil ei ole jo\u0303udu tegeleda na\u0308iteks jalgrattavargustega ega aidata identiteedivarguste ohvreid, siis kannatanute usk oma riiki ei kasva ku\u0308ll kuidagi. Piirkonnapolitseinike rolli ei tohi alahinnata \u2013 nemad teavad, mis kogukonnas toimub ja kus on riskikohad. Nemad pakuvad kohapeal turvatunnet. Olukord, kus hoomamatult suurteks paisunud omavalitsustes on ametis vaid u\u0308ks a\u0308a\u0308rmuseni koormatud piirkonnapolitseinik, on selgelt vastutustundetu."}, {"text_idx": "#000008", "text": "Detsembri alguses jo\u0303udsid meediasse teated sellest, kuidas ko\u0303ik va\u0308iksemad kodakondsus- ja migratsiooniameti bu\u0308rood, uue nimega politsei- ja piirivalveameti teenindused ja\u0308a\u0308vad avatuks vaid kolmel pa\u0308eval na\u0308dalas. Po\u0303lvas, Vo\u0303rus, Valgas, Viljandis, Jo\u0303geval, Kuressaares, Paides ja Raplas ei saa inimesed enam na\u0308dala kahel to\u0308o\u0308pa\u0308eval oma dokumendiasju ajada. Ka\u0308rdla, Rakvere ja Haapsalu teenindused on juba praegu avatud u\u0308le pa\u0308eva. See muudatus toob kaasa teenuste ka\u0308ttesaadavuse halvenemise ning riik kaugeneb va\u0308iksemates kohtades ja maal oma inimestest. E-lahendused ei ole vo\u0303luvits, mis ko\u0303igile sobivad. Arvestatav hulk inimesi ei saa nendega hakkama ega peagi saama!"}, {"text_idx": "#000009", "text": "U\u0308ks praeguse valitsuse rumalamaid samme on laste huvihariduse rahastuse ka\u0308rpimine nelja miljoni euro vo\u0303rra. See muudatus lo\u0308o\u0308b eelko\u0303ige maalapsi. Huvitegevuse riiklik toetusmeede on olnud u\u0308ks to\u0303husamaid piirkondliku ebavo\u0303rdsuse va\u0308hendamise viise, kuna see oli positiivselt kaldu just maaomavalitsuste suunas. Veel lo\u0303hkus valitsuskoalitsioon a\u0308ra hasartma\u0308ngumaksul po\u0303hineva kultuuri, hariduse ja spordi toetamise su\u0308steemi, mille kaudu viidi ellu paljusid regionaalseid projekte."}, {"text_idx": "#000010", "text": "Aruka riigivalitsemise juures tulebki aeg-ajalt eelarve kriitiliselt u\u0308le vaadata, aga mingil juhul ei tohi see toimuda regionaalse ebavo\u0303rdsuse suurendamise ega inimeste riigist vo\u0303o\u0303randumise hinnaga."}, {"text_idx": "#000011", "text": "Ivari Padar: heakskiidu pa\u0308lvib vaid selline valitsuslepe, mis suurendab inimeste sissetulekuid"}, {"text_idx": "#000012", "text": "Ivari Padar: kohtulo\u0303ivude kerkides ja\u0308a\u0308b aina rohkem inimesi o\u0303igusabita"}, {"text_idx": "#000015", "text": "Ivari Padar: so\u0303idueksami tegemise vo\u0303imalus peab maakonna keskustes sa\u0308ilima"}, {"text_idx": "#000016", "text": "Ivari Padar: maanteeameti ka\u0308rpekaval pole u\u0308htegi argumenti"}, {"text_idx": "#000018", "text": "Ku\u0308u\u0308nlavalgus-valitsus to\u0303mbab koomale ko\u0303ikide inimeste arvelt, v.a. omade kartelli kuuluvate tegelaste arvelt."}, {"text_idx": "#000021", "text": "No passilauad ku\u0308ll mingi probleem pole,paar korda viie aasta jooksul on olnud vajadust.\nPadar muidu normaalne vend,arusaamatu tema kuulumine sotsidesse."}, {"text_idx": "#000023", "text": "Haapsalu ta\u0308histab eesti kirjanduse pa\u0308eva ettelugemise ja kohtumisega"}, {"text_idx": "#000024", "text": "Galerii: viigi ja\u0308a\u0308l vo\u0303istles curlingus ligi sada inimest"}, {"text_idx": "#000025", "text": "Z\u030cu\u0308rii asub Haapsalu linnavalitsuse uut hoonet valima"}, {"text_idx": "#000027", "text": "Okas 2023 viis metsa u\u0308le 130 La\u0308a\u0308ne maleva kaitseliitlase"}, {"text_idx": "#000029", "text": "La\u0308a\u0308ne Elu paberleht laupa\u0308eval, 28. jaanuaril"}, {"text_idx": "#000030", "text": "Lugeja ku\u0308sib: kas pean lubama to\u0308o\u0308tajal ka\u0308ia to\u0308o\u0308ajast suitsupausil?"}, {"text_idx": "#000033", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]